open-index/open-wikipedia-markdown huggingface dataset:
Καλονέρι Αρκαδίας

Το **Καλονέρι**, παλαιότερα γνωστό ως *Σβόρνα*, είναι οικισμός της Πελοποννήσου στην Περιφερειακή Ενότητα Αρκαδίας.

## Γενικά στοιχεία
Το Καλονέρι είναι κτισμένο κοντά στα Λαγκάδια σε υψόμετρο 1.050 μέτρων σε ένα μικρό οροπέδιο του όρους Μαίναλο και αποτελεί έναν από τους πιο ορεινούς οικισμούς της Αρκαδίας. Το Καλονέρι ανήκει στην κοινότητα Λαγκαδίων (πρώην δήμο) του Δήμου Γορτυνίας και σύμφωνα με την απογραφή του 2011 είχε 73 κατοίκους, ενώ το 2001 και το 1951 είχε 135 και 187 (ως Σβόρνα) 187 αντίστοιχα.

## Παραπομπές


Κατηγορία:Χωριά της περιφερειακής ενότητας Αρκαδίας
Κατηγορία:Δήμος Γορτυνίας
Κατηγορία:Χωριά του Μαινάλου
Περιστέρα Αχαΐας

Με το όνομα **Περιστέρα** υπάρχουν δύο οικισμοί στην Αχαΐα:

* η Περιστέρα Καλαβρύτων
* η Παλαιά Περιστέρα Αχαΐας, στη Δημοτική Ενότητα Ωλενίας του Δήμου Δυτικής Αχαΐας. 

## Σημείωση
Το χωριό Άγιος Στέφανος της άλλοτε Επαρχίας Πατρών και της σημερινής Δημοτικής Ενότητας Ωλενίας του Δήμου Δυτικής Αχαΐας, ονομαζόταν "Περιστέρα" μέχρι το 1957.

Κατηγορία:Αποσαφηνίσεις ελληνικών τοπωνυμίων
Τρίκαλα Κορινθίας

Τα **Τρίκαλα** είναι ορεινό χωριό του νομού Κορινθίας. Χωρίζεται σε τρεις επιμέρους συνοικίες (που αποτελούν επίσημα διαφορετικούς οικισμούς) με συνολικό πληθυσμό 492 ατόμων σύμφωνα με την απογραφή του 2021. Οι συνοικίες διαιρούνται με βάση το υψόμετρο με το χαμήλοτερο χωριό να είναι η Κάτω Συνοικία, στην μέση είναι η Μέση Συνοικία και πιο ψηλά είναι τα Άνω Τρίκαλα. Είναι χτισμένα στις πλαγιές του όρους Ζήρεια (Κυλλήνη) με μέσο υψόμετρο 980 μέτρων. Λόγω του όμορφου φυσικού τους περιβάλλοντος και της κοντινής τους απόστασης από την Αθήνα αποτελούν δημοφιλή τουριστικό προορισμό.

## Συνοικίες
### Άνω Τρίκαλα
Τα **Άνω Τρίκαλα** είναι χτισμένα σε υψόμετρο 1100 μέτρων στις πλαγιές του όρους Κυλλήνη, μέσα σε ελατοδάσος. Αποτελούν το ορεινότερο από τα τρία χωριά που απαρτίζουν τα Τρίκαλα. Ο πληθυσμός τους σύμφωνα με την απογραφή του 2011 είναι 100 κάτοικοι. Εκεί ευρίσκεται η κατοικία όπου γεννήθηκε ο Άγιος  Γεράσιμος ο εκ Τρικάλων Κορινθίας και έπειτα Αγιος Γεράσιμος ο εν Κεφαλληνία καθώς και το αρχοντικό της οικογένειας Νοταρα.

### Μέση Συνοικία Τρικάλων
Η **Μέση Συνοικία Τρικάλων** είναι χτισμένη σε υψόμετρο 1050 μέτρων στις πλαγιές του όρους Κυλλήνη. Ο πληθυσμός της σύμφωνα με την απογραφή του 2011 είναι 254 κάτοικοι και αποτελεί την πολυπληθέστερη συνοικία του χωριού. Βρίσκεται και αυτή μέσα σε πυκνό ελατοδάσος.

### Κάτω Συνοικία Τρικάλων
Η **Κάτω Συνοικία Τρικάλων** είναι χτισμένη σε υψόμετρο 900 μέτρων στις πλαγιές του όρους Κυλλήνη. Ο πληθυσμός της σύμφωνα με την απογραφή του 2011 είναι 73 κάτοικοι.

## Πληθυσμός
Ο μεγαλύτερης πληθυσμός των Τρικάλων καταγράφτηκε το 1861 (όταν τα Τρίκαλα ήταν ο μεγαλύτερος οικισμός της Κορινθίας) και έπειτα ακολούθησε μία πολύ μεγάλη μείωση. Μέχρι το 1940 ο πληθυσμός παρέμεινε σχετικά σταθερός, με μεγάλες διακυμάνσεις στις απογραφές εξαιτίας της μετακίνησης των κατοίκων κατά τους χειμερινούς μήνες στα χειμαδιά τους στα παράλια της Κορινθίας. Απο το 1940 μέχρι το 1991 τα Τρίκαλα γνώρισαν μία σημαντική ελάτωση του πληθυσμού τους, όμως τις τελευταίες τρείς απογραφές κατέγραψαν σταθερό πληθυσμό. 

## Παραπομπές


Κατηγορία:Δήμος Ξυλοκάστρου - Ευρωστίνης
Κατηγορία:Χωριά της περιφερειακής ενότητας Κορινθίας
Οξυά Ιωαννίνων

Για συνώνυμο οικισμό δείτε το λήμμα: Οξυά (αποσαφήνιση)

Η **Οξυά** είναι οικισμός στην Περιφερειακή Ενότητα Ιωαννίνων στην Ήπειρο.

## Γεωγραφικά - ιστορικά στοιχεία
Η Οξυά βρίσκεται προς τα σύνορα της Ελλάδας με την Αλβανία, είναι χτισμένη σε υψόμετρο 1.020 μέτρων στις νότιες πλαγιές της κορυφής Προφήτης Ηλίας του όρους Γράμμου και αποτελεί έναν από τους πιο ορεινούς οικισμούς του νομού Ιωαννίνων. Γεωγραφικά και πολιτισμικά ανήκει στα Μαστοροχώρια της Κόνιτσας. Το χωριό απέχει περίπου 40 χιλιόμετρα Β.-ΒΑ. από την Κόνιτσα (έδρα του δήμου) και 102 χιλιόμετρα Β. από τα Γιάννενα. Δημιουργήθηκε από κάτοικους που ήρθαν από τα γύρω διαλυμένα χωριά και κυρίως από τον ερειπωμένο σήμερα οικισμό της Πιστίλιαπης, που βρισκόταν περίπου 10 χιλιόμετρα ανατολικότερα. Η παλιά της ονομασία, μέχρι το 1927, είναι *Σέλτση*.

Αξιοθέατο είναι η εκκλησία του Αγίου Νικολάου (χρονολογείται στα 1857) με το μικρό καμπαναριό και τα λιθανάγλυφα του (του 1851), η πλατεία με το καφενείο (το παλιό σχολείο του 1871). Η αδελφότητα της Οξυάς "ο Άγιος Νικόλαος" ιδρύθηκε το 1905 από σελτσιώτες μαστόρους που ταξίδευαν για δουλειά στο Χαρτούμ (Σουδάν).

## Διοικητικά - πληθυσμιακά στοιχεία
Σύμφωνα με το σχέδιο Καλλικράτης, μαζί με την Θεοτόκο, αποτελούν τη τοπική κοινότητα Οξυάς που υπάγεται στη δημοτική ενότητα Μαστροχωρίων του Δήμου Κόνιτσας και σύμφωνα με την απογραφή του 2011 έχει πληθυσμό 18 κατοίκους. 

Οι απογραφές πραγματικού πληθυσμού (*de facto*) είναι:

## Εξωτερικοί σύνδεσμοι

* Οξυά Κόνιτσας / Oxya (village), Konitsa, Ioannina, Greece στο https://www.youtube.com/

## Παραπομπές


Κατηγορία:Χωριά της περιφερειακής ενότητας Ιωαννίνων
Κατηγορία:Δήμος Μαστοροχωρίων
Κατηγορία:Δήμος Κόνιτσας
Δεμάτι Ιωαννίνων

Το **Δεμάτι** (επίσημα **Δεμάτιον**) είναι ορεινό χωριό του νομού Ιωαννίνων.

## Γενικά στοιχεία
Το Δεμάτι είναι χτισμένο σε υψόμετρο 1.020 μέτρων στις πλαγιές της βόρειας Πίνδου. Ως οικισμός αναφέρεται το 1919, μετά την απελευθέρωση, στο ΦΕΚ 184Α-19/08/1919 να ορίζεται έδρα της ομώνυμης κοινότητας. Σύμφωνα με το πρόγραμμα ''Καλλικράτης'', μαζί με τους Μηλιωτάδες, τους Βουτανσαίους, την Αγία Βαρβάρα και τον Άγιο Γεώργιο αποτελούν τη τοπική κοινότητα Δεματίου που ανήκει στη δημοτική ενότητα Ανατολικού Ζαγορίου του Δήμου Ζαγορίου και σύμφωνα με την απογραφή 2011 έχει πληθυσμό 43 κατοίκους. Παλιότερα, με το πρόγραμμα Καποδίστριας, έως το 2010, υπαγόταν στον Δήμο Ζαγορίου και ανήκε στον δήμο Ανατολικού Ζαγορίου. Σύμφωνα με την απογραφή του 2001 είχε 62 κατοίκους.

Πορεία του πληθυσμού:

## Μάρμαρο Δεματίου
Στο Δεμάτι, και, πιο συγκεκριμένα, στον οικισμό «Πλάκα», παράγεται κι ένα από τα πιο γνωστά ορυκτά της ελληνικής γης, το μάρμαρο Δεματίου. Πρόκειται για ένα ψαμμιτικό πέτρωμα με χαρακτηριστικό γκρι-λαδί χρώμα. Ο ψαμμίτης είναι κλαστικό ιζηματογενές πέτρωμα που αποτελείται από κόκκους άμμου που συγκρατούνται μαζί με ορυκτές συγκολλητικές ουσίες και κόκκους πετρωμάτων. Οι κόκκοι έχουν μέγεθος από 2 μέχρι 0,06 χιλιοστά. Συνήθως οι κόκκοι είναι από χαλαζία ή άστριο, επειδή είναι πολύ άφθονοι στο φλοιό της Γης, ενώ επίσης μπορεί να υπάρχουν κόκκοι καολίνη ή μοσχοβίτη, οι οποίοι δίνουν αντίστοιχα τον καολινικό ψαμμίτη και τον μαρμαρυγιακό ψαμμίτη. Το μάρμαρο χρησιμοποιείται εδώ και πολλές δεκαετίες στην κατασκευή μεγάλων έργων στην Ελλάδα αλλά και στο εξωτερικό.

## Παραπομπές


Κατηγορία:Δήμος Ζαγορίου
Κατηγορία:Χωριά της περιφερειακής ενότητας Ιωαννίνων
Κατηγορία:Δήμος Ανατολικού Ζαγορίου
Δροσοπηγή Ιωαννίνων

Η **Δροσοπηγή** είναι ένα ορεινό χωριό του νομού Ιωαννίνων. Βρίσκεται σε υψόμετρο 1.050 μέτρων στις πλαγιές του υψώματος «Ταμπούρι», επί της κοιλάδας του ποταμού Σαρανταπόρου, ανάμεσα στα δύο ψηλότερα βουνά της Πίνδου, τον Γράμμο και τον Σμόλικα, και αποτελεί έναν από τους πιο ορεινούς οικισμούς του νομού Ιωαννίνων. Ανήκει στον δήμο Κόνιτσας και ο πληθυσμός της σύμφωνα με την απογραφή του 2011 είναι 103 μόνιμοι κάτοικοι ενώ κατά την περίοδο του καλοκαιριού ο πληθυσμός αυξάνεται.

## Γενικά στοιχεία
Μέχρι το 1955, ο οικισμός ονομαζόταν «Κάντσικο». Κατά την περίοδο της Τουρκοκρατίας, γνώρισε μεγάλη ανάπτυξη και απολάμβανε ιδιαίτερα διοικητικά και εκκλησιαστικά προνόμια. Όντας ένα από τα ονομαζόμενα Μαστοροχώρια, ο οικισμός ανέδειξε αρκετούς τεχνίτες και οικοδόμους. Το 1895, υπαγόταν στον κασαμπά Κόνιτσας, εντός των ορίων του ομώνυμου καζά του σαντζακίου Ιωαννίνων. 

Κατά τη διάρκεια του ελληνοϊταλικού πολέμου, λεηλατήθηκε από άνδρες της ιταλικής μεραρχίας «Τζούλια» ενώ επί Κατοχής, πραγματοποιήθηκε επιδρομή και από γερμανικές δυνάμεις. Κατά τον Εμφύλιο, το Κάντσικο απετέλεσε πεδίο σκληρών συγκρούσεων μεταξύ των αντιμαχόμενων πλευρών. Στα μεταπολεμικά χρόνια, ιδίως μετά το 1960, το μεγαλύτερο μέρος του πληθυσμού αποχώρησε από το χωριό, κινούμενο προς τα αστικά κέντρα (Αθήνα, Θεσσαλονίκη, Ιωάννινα κλπ).

Διοικητικά, η Δροσοπηγή υπαγόταν ως το 1997 στην επαρχία Κονίτσης. Έπειτα, βάση του σχεδίου «Καποδίστρια» συμπεριλήφθηκε στο δήμο Μαστοροχωρίων ενώ από το 2011 αποτελεί τμήμα του δήμου Κονιτσας. 

Απέχει 45 χλμ. από την Κόνιτσα, 100 από τα Ιωάννινα, 250 από την Θεσσαλονίκη και 535 από την Αθήνα.

## Απογραφές πληθυσμού

## Αξιοθέατα
Τα κυριότερα αξιοθέατα της Δροσοπηγής είναι:
* Κεντρική πλατεία: Τυπική, πλακόστρωτη πλατεία ηπειρώτικου οικισμού με την πετρόχτιστη βρύση (*της Χώρας το πηγάδι*) και τον γεροπλάτανο (*έτος φύτευσης 1886 ή 1889*)
* Ναός Αγ. Παρασκευής: Ο επιβλητικός, λιθόκτιστος κεντρικός ναός του χωριού (*έτος ανέγερσης 1930*) 
* Ναός Κοιμήσεως Θεοτόκου: Γραφικό και πολυφωτογραφημένο, πέτρινο εξωκλήσι με εσωτερικό και εξωτερικό διάκοσμο από νωπογραφίες Χιονιαδιτών αγιογράφων (*έτος ανέγερσης 1902*)
* Γεφύρι Ζέρμας ή Καντσιώτικο: Πέτρινο, μεγάλο τοξωτό γεφύρι, με δύο ανοίγματα, το μοναδικό σωζόμενο σε ολόκληρη την κοίτη του Σαρανταπόρου (*έτος ανέγερσης 1717*)
* Κτήριο Δημοτικού σχολείου: Πετρόχτιστο κτήριο του 1932, σε κοντινή απόσταση από την κεντρική πλατεία. Σήμερα λειτουργεί ως Συνεδριακό – Εκθεσιακό – Κέντρο Πολιτιστικών Εκδηλώσεων

## Πανηγύρια/Εορτές
15 Αυγούστου: Διήμερο πανηγύρι στην κεντρική πλατεία του χωριού με τοπική παραδοσιακή μουσική και χορούς από τα Μαστοροχώρια.

## Παραπομπές


## Εξωτερικοί σύνδεσμοι
* Η ιστοσελίδα της Δροσοπηγής Ιωαννίνων

Κατηγορία:Χωριά της περιφερειακής ενότητας Ιωαννίνων
Κατηγορία:Δήμος Μαστοροχωρίων
Κατηγορία:Δήμος Κόνιτσας
Boeing F/A-18E/F Super Hornet

Το **Boeing F/A-18E/F Super Hornet**  είναι μαχητικό αεροσκάφος σχεδιασμένο για αεροπλανοφόρα. Το F/A-18E είναι μονοθέσια έκδοση  και το F/A-18F διθέσια έκδοση. Το αεροσκάφος είναι εξελιγμένη τεχνολογικά παραλλαγή του λίγο μικρότερου και πολύ επιτυχημένου F/A-18 Hornet. Το Super Hornet διαθέτει εσωτερικό πυροβόλο των 20mm και μπορεί να μεταφέρει μεγάλο εύρος πυραύλων αέρος αέρος, αέρος εδάφους και αέρος επιφανείας. Πρόσθετες ποσότητες καυσίμου μπορούν να αποθηκευτούν σε 5 επιπρόσθετες εξωτερικές δεξαμενές.

Το Super Hornet έκανε την πρώτη το πτήση 1995. Μαζική παραγωγή ξεκίνησε το Σεπτέμβριο του 1997 και μπήκε σε υπηρεσία στο Αμερικανικό Ναυτικό το 1999 αντικαθιστώντας το F-14 Tomcat. Το 2007 η Αυστραλιανή Αεροπορία επέλεξε το Super Hornet για να αντικαταστήσει τα γερασμένα F-111

## Ανάπτυξη
Η Αμερικανική ναυτική αεροπορία αντιμετώπισε πολλά προβλήματα στις αρχές του 1990. Το πρόγραμμα A-12 Avenger II είχε σκοπό να αντικαταστήσει τα A-6 Intruders 
και  Vought A-7 Corsair II μετά από σοβαρά προβλήματα ακυρώθηκε .Σε αυτή την περίοδο ήρθε και το τέλος του ψυχρού πολέμου κάτι που σήμαινε μείωση των  στρατιωτικών κονδυλίων. Ετσι το ναυτικό των ΗΠΑ αποφάσισε να αναβαθμίσει ένα ήδη υπάρχον σχέδιο σαν εναλλακτική λύση. Αυτό δεν ήταν άλλο από μια παραλλαγή του F/A-18 Hornet C/D. Το νέο αεροσκάφος είχε μεγαλύτερα φτερά, μεγαλύτερο φορτίο καύσιμου και νέους ισχυρότερους κινητήρες.

## Εκδόσεις
* F/A-18E Super Hornet:Μονοθέσια έκδοση
* F/A-18F Super Hornet:Διθέσια έκδοση
* EA-18G Growler: Έκδοση ηλεκτρονικού πολέμου,μπήκε σε παραγωγή το 2008 και από το 2009 θα αντικαταστήσει τα EA-6B Prowler

## Συμμετοχή σε στρατιωτικές επιχειρήσεις
Στις 12 Ιανουαρίου 2024, 15 FA-18 Super Hornet των ΗΠΑ απογειώθηκαν από το αμερικανικό αεροπλανοφόρο USS Dwight D Eisenhower και έπληξαν θέσεις των Χούθι στην Υεμένη 

### Κατάλογοι
* Κατάλογος μαχητικών αεροσκαφών

## Παραπομπές


Κατηγορία:Μαχητικά αεροσκάφη
Κατηγορία:Αεροσκάφη ναυτικής αεροπορίας
F A-18E F Super Hornet
Κατηγορία:Αεριωθούμενα στρατιωτικά αεροσκάφη
Καστανώνας Ιωαννίνων

Ο **Καστανώνας**, παλαιότερα γνωστό ως **Δραγάρι** (), είναι ορεινό χωριό του Νομού Ιωαννίνων. Είναι χτισμένος σε υψόμετρο 1.030 μέτρων, στις πλαγιές της βόρειας Πίνδου, και θεωρείται το πλέον ρομαντικό χωριό του Ανατολικού Ζαγορίου λόγω της φύσης του. Ο Καστανώνας ανήκει στον δήμο Ζαγορίου και σύμφωνα με την απογραφή του 2011 έχει 30 κατοίκους.

Κατά την γερμανική κατοχή (1941-1944) πυρπολήθηκε μεγάλο μέρος του οικισμού, ως αποτέλεσμα σήμερα η παραδοσιακή ζαγορίσια αρχιτεκτονική έχει διατηρηθεί μόνο σε τμήμα του χωριού. Από τον Καστανώνα καταγόταν και είχε την έδρα του ο Λοχαγός Δημήτριος Βράγκαλης διοικητής του ανεξαρτήτου Λόχου Ζαγορισίων του ΕΔΕΣ κατά την διάρκεια της αντίστασης τον Β'ΠΠ. Στο χωριό υπάρχει πολύ περιορισμένος αριθμός δωματίων προς ενοικίαση.

Πορεία του πληθυσμού:

## Παραπομπές


Κατηγορία:Χωριά της περιφερειακής ενότητας Ιωαννίνων
Κατηγορία:Δήμος Ανατολικού Ζαγορίου
Κατηγορία:Δήμος Ζαγορίου
Ανθοχώρι Μετσόβου Ιωαννίνων

Το **Ανθοχώρι** (πρώην *Δερβέντιστα*, γνωστή και ως *Τρεβενίτσα*, *Δερβένιτσα* και *Τρεπτίστι*) είναι ορεινό χωριό του νομού Ιωαννίνων. Είναι χτισμένο σε υψόμετρο 1.040 μέτρων στις πλαγιές της βόρειας Πίνδου. Το Ανθοχώρι είναι έδρα ομώνυμης τοπικής κοινότητας του δήμου Μετσόβου και σύμφωνα με την απογραφή του έτους 2011 οι μόνιμοι κάτοικοι του οικισμού είναι 159. Η κοινότητα είναι χαρακτηρισμένη ως αγροτικός ορεινός οικισμός, με έκταση 20,215 χμ² (2011).

## Μετάβαση
Ο οικισμός απέχει 47 χιλιόμετρα από το αστικό κέντρο των Ιωαννιτών. Η πρόσβασή του μπορεί να γίνει μέσω Εγνατίας οδού σε 30 λεπτά και μέσω παλαιάς εθνικής οδού Ιωαννίνων -Τρικάλων σε 1 ώρα περίπου.

## Πληθυσμός

## Ιστορικά στοιχεία
Εμφάνιση ζωής έχουμε από την εποχή της Ύστερης Χαλκοκρατίας 2500-1100 π.Χ όπου στην θέση Πύργος βρέθηκαν τάφοι με κτερίσματα μέσα και αιχμή δόρατος.
Στον λόφο μεταξύ των αγίων Αποστόλων και του άγιου Χαράλαμπους υπάρχουν ερείπια της ακρόπολης που είχε ο βασιλιάς Πύρρος για να ελέγχει τα σύνορα Ηπείρου-Θεσσαλίας. Η παλιά ονομασία του χωριού ήταν Δερβεντίστα και σημαίνει πέρασμα, ήταν χτισμένο στην αριστερή όχθη του Αράχθου όπου περνούσε ο δρόμος από Μακεδονία-Θεσσαλία-'Ηπειρο. Ανήκε εκάστοτε στην επαρχία Μετσόβου,όπου διαδοχικά παραχωρούνταν προνόμια από την Υψηλή Πύλη, π.χ ο Σουλτάνος Μουράτ Β΄ το 1430 και ο Σουλτάνος Μεχμέτ Δ΄το 1659 όπου με αυτά τα προνόμια παρέχονται οικονομικές ευκολίες πολιτικές ελευθερίες καθώς και διοικητική και εκκλησιαστική αυτονομία.

## Αξιοθέατα του τόπου
* Την εκκλησία των Αγίων Θεοδώρων,χτισμένη το 1884 με τον ωραίο περίβολο.
* Το μουσείο υδροκίνησης
* Το λαογραφικό μουσείο του χωριού.
* Το μοναστήρι της Ζωοδόχου Πηγής, του 17ου αιώνα
* Αγία Τριάδα

## Πολιτιστικά δρώμενα
Στις 25-26 Ιουλίου πανηγύρι της πολιούχου του χωριού Αγίας Παρασκευής.

## Παραπομπές


## Πηγές
*Εγκυκλοπαίδεια Πάπυρος Λαρούς Μπριτάνικα, 1995, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)

Κατηγορία:Χωριά της περιφερειακής ενότητας Ιωαννίνων
Κατηγορία:Δήμος Μετσόβου
Νότα

μικρογραφία|Νότα
Στη μουσική, η **νότα** (ή **φθογγόσημο** ή και **φθόγγος**), και ιδιαίτερα στο δυτικό κομμάτι της εν λόγω τέχνης,  είναι μια θεμελιώδης έννοια με διπλή σημασιολογία:

* Είναι τα σύμβολα που χρησιμοποιούνται στη μουσική σημειογραφία για να αναπαραστήσουν το τονικό ύψος και τη διάρκεια ενός ήχου, και
* οι ήχοι που χαρακτηρίζονται από ευκόλως αντιληπτό τονικό ύψος, κι επομένως μπορούν να αναπαρασταθούν με τη βοήθεια της προαναφερθείσας σημειογραφίας.

## Ονόματα
Σύμφωνα με τη δυτική μουσική θεωρία, οι μουσικοί φθόγγοι (νότες) έχουν επτά ονόματα: Ντο, Ρε, Μι, Φα, Σολ, Λα και Σι, ενώ οι αντίστοιχες αγγλικές ονομασίες είναι: C, D, E, F, G, A και B.

Στην αντίστοιχη εικόνα με το διπλό πεντάγραμμο, στο πάνω πεντάγραμμο βρίσκεται το κλειδί του Σολ και στη γραμμή όπου ξεκινά το κλειδί, τοποθετείται η νότα Σολ, η οποία είναι η G4. Αντίστοιχα στο κάτω πεντάγραμμο το κλειδί του Φα ξεκινά από τη γραμμή που τοποθετείται η νότα Φα. Η νότα C4 που είναι η νότα Ντο4 είναι το «μεσαίο Ντο» που δημιουργεί συνέχεια στις οκτάβες των δύο πενταγράμμων. Η ένδειξη με τον αριθμό 4 δείχνει την οκτάβα που αντιστοιχεί στην 4η οκτάβα του πιάνου, και τοποθετείται συνήθως σε νότες εκτός πενταγράμμου, ώστε να γνωρίζουμε το ακριβές ύψος της νότας.

## Παραπομπές


## Εξωτερικοί σύνδεσμοι

Κατηγορία:Μουσική θεωρία
Κατηγορία:Μουσική σημειογραφία
Βούρβουρα Αρκαδίας

Τα **Βούρβουρα** είναι ορεινό χωριό της Αρκαδίας. Είναι χτισμένα στις βόρειες πλαγιές του Πάρνωνα σε υψόμετρο 1.000 μέτρων. Διοικητικά ανήκουν στον δήμο Σκυρίτιδας και σύμφωνα με την απογραφή του 2001 ο πληθυσμός τους είναι 252 κάτοικοι. 

Η πρόσβαση στο χωριό γίνεται από την Εθνική οδό Τρίπολης-Σπάρτης (25ο χλμ.) με δρόμο 6 χλμ. Εναλλακτική πρόσβαση υπάρχει από το Καστρί.

## Δημογραφία
### Πληθυσμιακή εξέλιξη

## Πρόσωπα
* Χαράλαμπος Ζούρας, αθλητής των Θερινών Ολυμπιακών Αγώνων του 1908 
* Επαμεινώνδας Παπαμιχαήλ, παιδαγωγός και συγγραφέας με το ψευδώνυμο Νώντας Έλατος
* Κωνσταντίνος Ρωμαίος, αρχαιολόγος
* Στέλιος Χαραλαμπόπουλος, σκηνοθέτης

## Παραπομπές


## Εξωτερικοί σύνδεσμοι
* Βούρβουρα στο GTP
* Βούρβουρα Αρκαδίας

Κατηγορία:Χωριά της περιφερειακής ενότητας Αρκαδίας
Κατηγορία:Δήμος Τρίπολης
Κατηγορία:Χωριά του Πάρνωνα
Αγριάνοι Λακωνίας

Οι **Αγριάνοι** είναι χωριό και έδρα ομώνυμης τοπικής κοινότητας, της Δημοτικής ενότητας (τέως δήμου) Θεραπνών, του Δήμου Σπάρτης, της Περιφερειακής ενότητας (τέως νομού) Λακωνίας, στην Περιφέρεια Πελοποννήσου, σύμφωνα με το πρόγραμμα «Καλλικράτης». Πριν το σχέδιο «Καποδίστριας» και το πρόγραμμα «Καλλικράτης», ανήκε στην Επαρχία Λακεδαίμονος του Νομού Λακωνίας, στο γεωγραφικό διαμέρισμα Πελοποννήσου.

## Γεωγραφικά στοιχεία
Οι Αγριάνοι είναι ορεινός οικισμός στο βορειοανατολικό τμήμα του νομού Λακωνίας. Βρίσκεται στις βόρειες κλιτύς της κορυφής «Κοπά» (1.171 μ.) του Πάρνωνα και στις όχθες του χειμάρρου «Αλευρόρεμα». Κτισμένο στα 1.000 μέτρα είναι, μαζί με το Πολύδροσο, το χωριό με το δεύτερο μεγαλύτερο υψόμετρο σε όλο τον νομό Λακωνίας (με πρώτη τη Βαρβίτσα). Απέχει 25 χιλιόμετρα περίπου Α.ΒΑ. της Σπάρτης. Η τοπική κοινότητα είναι χαρακτηρισμένη ως αγροτικός ορεινός οικισμός, με έκταση 40,069 χμ² (2011).

## Πληθυσμός

(σε παρένθεση ο πληθυσμός της τοπικής κοινότητας)

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1835 και προσαρτήθηκε στον δήμο Κρονίου του νομού Λακωνίας. Το 1840 προσαρτήθηκε στον δήμο Θεραπνών. Το 1899 εντάχθηκε στον νομό Λακωνικής και το 1909 υπήχθη οριστικά στον νομό Λακωνίας. Το 1912 αποσπάστηκε από τον δήμο Θεραπνών και ορίστηκε έδρα της κοινότητας Αγριάνων. Με το ΦΕΚ 244Α - 04/12/1997 αποσπάστηκε από την κοινότητα Αγριάνων και προσαρτήθηκε στον δήμο Θεραπνών. Με το ΦΕΚ 874Α - 07/06/2010 αποσπάστηκε από τον δήμο Θεραπνών και προσαρτήθηκε στον δήμο Σπαρτιατών.

## Αξιοθέατα
* Ο μεγάλος ναός της Ζωοδόχου Πηγής, στη γραφική πλατεία του χωριού
* Η εκκλησία του Αγίου Ιωάννη Προδρόμου, με πηγή δίπλα της
* Η εκκλησία της Αγίας Παρασκευής, βόρεια του οικισμού
* Η θέση «Αλώνια», όπου έχουν εντοπιστεί μακεδονικοί τάφοι

## Παραπομπές


## Πηγές
* Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
* Εγκυκλοπαίδεια Πάπυρος Λαρούς, εκδ. 1963 (ΠΛ)
* Περιοδικό «Διακοπές», εκδ. Δ.Ο.Λ.,  2010
* Οργανισμός εκδόσεων «Ελλάδα», χάρτες (εκδ. Βαρελάς)
* Χάρτες «ROAD» (Παρνασσός, 1:50.000)
* eetaa.gr

Κατηγορία:Χωριά της περιφερειακής ενότητας Λακωνίας
Κατηγορία:Δήμος Σπάρτης
Πετροβούνι Ιωαννίνων

Το **Πετροβούνι** είναι οικισμός της Ηπείρου στην Περιφερειακή Ενότητα Ιωαννίνων.

## Γενικά στοιχεία
Το Πετροβούνι είναι ορεινό κτηνοτροφικό χωριό κτισμένο σε υψόμετρο 1.030 μέτρων στις πλαγιές των Τζουμέρκων (νοτιοδυτικές απολήξεις όρους Λάκμος). Το Πετροβούνι ανήκει στον Δήμο Βορείων Τζουμέρκων και σύμφωνα με την απογραφή του 2011 είχε 79 κατοίκους ενώ με αυτήν του 2001 είχε 119.

Το Πετροβούνι θεωρείται πατρογονικός τόπος καταγωγής του Αντώνη Κατσαντώνη, του Κώστα Λεπενιώτη και του Γιώργου Χασιώτη - τέκνων του σαρακατσάνου κλέφτη Γιάννη Μακρυγιάννη.

## Παραπομπές


Κατηγορία:Δήμος Βορείων Τζουμέρκων
Κατηγορία:Χωριά της περιφερειακής ενότητας Ιωαννίνων
Πολύδροσο Λακωνίας

Το **Πολύδροσο** είναι ορεινό χωριό της Λακωνίας. Στο παρελθόν ονομαζόταν **Τσίντζινα** ή **Τσίντσινα**. Είναι χτισμένο στις δυτικές πλαγιές του Πάρνωνα σε υψόμετρο 1.000 μέτρων και είναι ένα από τα ορεινότερα χωριά του νομού Λακωνίας. Διοικητικά ανήκει στην Δημοτική Ενότητα Θεραπνών του Δήμου Σπάρτης και σύμφωνα με την απογραφή 2021 ο πληθυσμός του είναι 17 κάτοικοι.

## Γενικά στοιχεία
Τον χειμώνα, το σύνολο σχεδόν των κατοίκων του μετακομίζει στο ημιορεινό χωριό Γκοριτσά, ενώ το καλοκαίρι οι κάτοικοί του είναι περίπου 400. Από τα σημαντικότερα αξιοθέατα του χωριού είναι η εκκλησία του Αγ. Ιωάννη, το «Ψητό», η Αγ. Μαρίνα και το μοναστήρι των Αγ. Αναργύρων. Στο χωριό φύονται αρκετά αιωνόβια έλατα.

Στην περιοχή, κατά το παρελθόν, ομιλείτο η τσακωνική διάλεκτος.

## Ιστορικά στοιχεία
Ο Γάλλος περιηγητής Φρανσουά Πουκεβίλ την αναφέρει ως *Cizina* στο «Ταξίδι στην Ελλάδα» (Voyage dans la Grece - V, 575) ενώ ο Άγγλος Ουίλιαμ Λήκ ως *Tzítzina* (Morea II, 515, 616) με αριθμό οικογενειών: 80 Στην Εκστρατεία του Μοριά καταγράφεται με την ονομασία *Tzintzina* να υπάγεται στην Επαρχία Μυστρά (*Mistra*) να έχει αριθμό οικογενειών: 195 και συνολικό πληθυσμό 948 άτομα. Στο Αρχείο Ιωάννου Καποδίστρια αναφέρεται ως *Στίντσενα* στην Επαρχία Λακεδαίμονος με αριθμό οικογενειών: 195 και συνολικό πληθυσμό 948 άτομα.

## Δημογραφική εξέλιξη
Οι απογραφές πληθυσμού μετά τον Β' Παγκόσμιο πόλεμο είναι:

 απογράφεται ως Τσίντζινα

## Εξωτερικοί σύνδεσμοι
* Τσίντζινα - Στη καρδιά του Πάρνωνα

## Παραπομπές


Κατηγορία:Χωριά της περιφερειακής ενότητας Λακωνίας
Κατηγορία:Δήμος Σπάρτης
Κατηγορία:Χωριά του Πάρνωνα
Κρανιές Άρτας

Οι **Κρανιές** είναι ακατοίκητος οικισμός της Ηπείρου στην Περιφερειακή Ενότητα Άρτας.

## Γενικά στοιχεία
Οι Κρανιές βρίσκονται στη βόρεια πλαγιά του όρους Αστρί (Όρη Βάλτου) σε υψόμετρο 1.000 μέτρα. Απέχουν περίπου 16 χιλιόμετρα Α.-ΒΑ. από την Άνω Καλεντίνη (έδρα του δήμου) και 46 χιλιόμετρα Α.-ΒΑ. από την Άρτα. Αναφέρεται επίσημα ως ξεχωριστός οικισμός το 1981 να απογράφεται στην κοινότητα Ρετσιανών. Σύμφωνα με το πρόγραμμα «Καλλικράτης» και την τροποποίησή του Κλεισθένης Ι, μαζί με τον Άγιο Βλάσιο, το Λιτέσι, τα Ρετσιανά και τα Φισοτά αποτελούν την κοινότητα Ρετσιανών, που υπάγεται στη Δημοτική Ενότητα Ηρακλείας του Δήμου Γεωργίου Καραϊσκάκη ενώ σύμφωνα με την απογραφή του 2011 δεν είχε μόνιμους κατοίκους ενώ με αυτήν του 2001 είχε 6.

## Παραπομπές


Κατηγορία:Χωριά της περιφερειακής ενότητας Άρτας
Κατηγορία:Δήμος Γεωργίου Καραϊσκάκη
Ξηρόκαμπος Άρτας

Ο **Ξηρόκαμπος** είναι οικισμός της Ηπείρου στην Περιφερειακή Ενότητα Άρτας.

## Γενικά στοιχεία
Ο Ξηρόκαμπος βρίσκεται στις βορειοδυτικές πλαγιές των Ορέων Βάλτου, σε υψόμετρο περίπου 1.000 μέτρων αποτελώντας μάλιστα το με μεγαλύτερο υψόμετρο κατοικήσιμο χωριό του νομού. Είναι χτισμένο απέναντι και με θέα από ψηλά στις πλαγιές των Τζουμέρκων, περικυκλωμένο από πυκνά ελατοδάση. 

Ο Ξηρόκαμπος ανήκει, κατόπιν της νέας διοικητικής διαίρεσης βάσει του προγράμματος Καλλικράτη, στο Δήμο Γεωργίου Καραϊσκάκη, (προηγουμένως ανήκε στο Δήμο Ηρακλείας-δήμος, ο οποίος ενσωματώθηκε στον δήμο Γεωργίου Καραϊσκάκη), έναν από τους δύο ορεινούς δήμους του νομού Άρτας και σύμφωνα με την απογραφή του 2011 είχε πληθυσμό 93 κατοίκους ενώ με αυτήν του 2001 ήταν 130.

## Δημογραφική εξέλιξη
Η πρόσφατη δημογραφική εξέλιξη του οικισμού είναι η εξής:

## Παραπομπές


Κατηγορία:Χωριά της περιφερειακής ενότητας Άρτας
Κατηγορία:Δήμος Γεωργίου Καραϊσκάκη
Χρυσή Λασιθίου

Η **Χρυσή**, αποκαλούμενη και ως **Γαϊδουρονήσι**, αλλά και **Χρυσά** ή **Γαδαρονήσι** είναι νησίδα του νότιου Κρητικού πελάγους,  το οποίο βρίσκεται περίπου 13,8 χιλιόμετρα (7,5 ναυτικά μίλια) νότια της Ιεράπετρας ενώ 700 περίπου μέτρα ανατολικά της, βρίσκεται η νησίδα Μικρονήσι. Είναι μία από τις πολλές νησίδες που περιτριγυρίζουν την Κρήτη. Υπάγονται στην Κοινότητα Ιεράπετρας. Έχει έκταση 4,743 τ.χλμ. και 2 κατοίκους. 

Η Χρυσή περιτριγυρίζεται από πολλές παραλίες με χρυσαφένια αμμουδιά, στις οποίες οφείλει άλλωστε και το σύγχρονο όνομά της. Την καλοκαιρινή περίοδο δέχεται πολλούς επισκέπτες, οι οποίοι προσεγγίζουν το νησί με τουριστικά καραβάκια από την Ιεράπετρα. Είναι νησί εξαιρετικής φυσικής ομορφιάς και πάνω του βρίσκεται το μεγαλύτερο φυσικά διαμορφωμένο δάσος Άρκευθου (επιστ. ονομασία *Juniperus macrocarpa*). Είναι γνωστή στην Ελλάδα και με τις ονομασίες **γιουνίπερος** και **κέδρο** (το), ενώ στην Κύπρο φέρει την ονομασία **αόρατος**. Τα περισσότερα κέδρα είναι ηλικίας 200 ετών και φτάνουν σε ύψος τα 7 μέτρα. Η πυκνότητα της βλάστησης είναι περίπου 28 δέντρα το εκτάριο. 

## Εξωτερικοί σύνδεσμοι
* Χρυσή Λασιθίου, πληροφορίες για τη Χρυσή
* Νήσος Χρυσή, Ιεράπετρα Κρήτης, Ελλάδα

## Φωτογραφίες

## Παραπομπές


Κατηγορία:Περιφερειακή ενότητα Λασιθίου
Κατηγορία:Ελληνικές βραχονησίδες
Κατηγορία:Νησίδες της Κρήτης
Σιδηροχώρι Καστοριάς

*Για συνώνυμο οικισμό δείτε το λήμμα: [[Σιδηροχώρι (αποσαφήνιση)]]*

Το **Σιδηροχώρι** είναι οικισμός της Δυτικής Μακεδονίας στην Περιφερειακή Ενότητα Καστοριάς.

## Γενικά στοιχεία
Το Σιδηροχώρι είναι χτισμένο σε υψόμετρο 1.040 μέτρων στις πλαγιές του όρους Βέρνο και είναι ένα από τα ορεινότερα χωριά της Μακεδονίας. Το Σιδηροχώρι ανήκει στον δήμο Καστοριάς και ο πληθυσμός του σύμφωνα με την απογραφή του 2021 είναι 92 κάτοικοι. Μέχρι το 1928 ονομαζόταν *Σιστέβο*. Ο ιερός μεταβυζαντινός ναός του Αγίου Νικολάου, τρίκλιτη βασιλική του 1813, έχει ανακηρυχθεί ως ιστορικό διατηρητέο μνημείο από το Υπουργείο Πολιτισμού.

## Ιστορικά στοιχεία

Από το Σίστεβο ήταν ο επαναστάτης **Νάκος** της Μακεδονικής Επανάστασης του 1896 που έπαιξε σπουδαίο ρόλο και κατά τον μετέπειτα Μακεδονικό Αγώνα. Άλλος σημαντικός Σιστεβίτης Μακεδονομάχος ήταν ο Αθανάσιος Ναβατσής του Κωνσταντίνου που σκοτώθηκε στην Τειχόλιστα (Τοιχιό).

## Πληθυσμιακές μεταβολές
Πορεία του πληθυσμού:

## Παραπομπές


Κατηγορία:Χωριά της περιφερειακής ενότητας Καστοριάς
Κατηγορία:Δήμος Καστοριάς
Καλλιάνειρα

Στην ελληνική μυθολογία με το όνομα **Καλλιάνειρα** είναι γνωστή μία από τις 50 Νηρηίδες, δηλαδή τις θυγατέρες του Νηρέα και της Δωρίδας. Η Καλλιάνειρα είναι μία από τις 32 Νηρηίδες που αναφέρονται στην *[[Ιλιάδα]]* (ραψωδία Σ, η συγκεκριμένη στον στίχο 44), ότι ήρθαν να θρηνήσουν μαζί με τη Θέτιδα από τα βάθη της θάλασσας στην ακτή της Τρωάδας για τον μελλοντικό θάνατο του γιου της Αχιλλέα.

## Πηγή
* Κρουσίου: *Λεξικόν Ομηρικόν*, διασκευή από την έκτη γερμανική έκδ. υπό Ι. Πανταζίδου, έκδοση «Βιβλιεκδοτικά καταστήματα Αναστασίου Δ. Φέξη», Αθήνα 1901, σελ. 442

Καλλιανειρα
Σέρβου Αρκαδίας

Του **Σέρβου**, επίσης γνωστό ως **Σέρβος**, είναι ορεινό χωριό πολύ κοντά στον Αρτοζήνο ή «φαλακρό» βουνό, της δημοτικής ενότητας Ηραίας του Δήμου Γορτυνίας Αρκαδίας. Είναι χτισμένο στις πλαγιές του Μαινάλου και αποτελεί έναν από τους ορεινότερους οικισμούς της Αρκαδίας. Το υψόμετρο στην πλατεία του χωριού είναι 1.046 μέτρα, ενώ η ονομασία του χωριού οφείλεται στην πρώτη εποίκηση της περιοχής από Σλάβους. Το χωριό έχει παλαιά παραδοσιακά πετρόκτιστα σπίτια χτισμένα αμφιθεατρικά στην πλαγιά του βουνού. Του Σέρβου απέχει 15 χιλιόμετρα από τη Δημητσάνα και 60 χιλιόμετρα από την Τρίπολη.

## Γενικά στοιχεία
Σύμφωνα με την απογραφή του 2011 ο οικισμός είχε 101 μόνιμους κατοίκους ενώ ο αριθμός του πληθυσμού στην απογραφή του 2001 ήταν 299 μόνιμοι κάτοικοι. Ο πληθυσμός του χωριού παλιότερα ασχολείτο κατεξοχήν με την κτηνοτροφία και λιγότερο με τη γεωργία. Αργότερα πολλοί κάτοικοι ασχολήθηκαν με τις κατασκευές ως κτίστες, όπου και διέπρεψαν, καθώς και με το εμπόριο. Αργότερα τα παιδιά των κτιστών στράφηκαν προς τις τέχνες, τις επιστήμες και το εμπόριο. 

Στην είσοδο του χωριού βρίσκεται η βρύση Σουλινάρι και η εκκλησία της Αγίας Παρασκευής που χτίστηκε το 1877. Δίπλα της είναι το λεγόμενο *του παπά το λιθάρι*. Σύμφωνα με την παράδοση, όταν ο τοπικός Τούρκος αγάς επιχείρησε να εισβάλει με το άλογό του μέσα στην εκκλησία, ο παπάς προσευχήθηκε πάνω από την πέτρα και το άλογο έριξε τον αγά κάτω. Το χωριό έχει, ιδιαίτερα από την πλατεία, εξαιρετική θέα στη γύρω περιοχή, με εκτεταμένο ορίζοντα. Διακρίνονται τα γειτονικά χωριά Λυκούρεσης και Ψάρι, όπως και η Ανδρίτσαινα στα νότια. Στο βάθος, προς την Ηλεία, η θάλασσα.

## Ιστορικό πληθυσμού

## Εκκλησίες Σέρβου
Ξεχωρίζει η πετρόκτιστη εκκλησία της Ζωοδόχου Πηγής (1872) στο πάνω χωριό με χαρακτηριστικό οκταγωνικό τρούλο, όμορφο τέμπλο και περίτεχνο πέτρινο μωσαϊκό. Όμορφη εκκλησία είναι επίσης ο πολύ νεότερος μητροπολιτικός ναός της Παναγίας, στην πλατεία του χωριού, με το επιβλητικό πέτρινο καμπαναριό. Αξιοθαύμαστος είναι και ο ναός Αγίας Παρασκευής με την Τρανή Βρύση σε πολύ ωραίο σημείο. Ο Άγιος Αθανάσιος επίσης είναι ένα ξωκκλήσι λίγο πιο έξω από το χωριό στον δρόμο προς τον Λυκούρεση. Ένα ακόμα όμορφο ξωκκλήσι είναι του Αγίου Ανδρέα, λίγο πιο πάνω από το χωριό, σε σημείο με θέα.

## Παραπομπές


Κατηγορία:Δήμος Γορτυνίας
Κατηγορία:Χωριά της περιφερειακής ενότητας Αρκαδίας
Κατηγορία:Χωριά του Μαινάλου
Κρυοπηγή Άρτας

Η **Κρυοπηγή** είναι οικισμός της Ηπείρου στην Περιφερειακή Ενότητα Άρτας.

## Γενικά στοιχεία
Η Κρυοπηγή βρίσκεται προς τα όρια με την Περιφερειακή Ενότητα Ιωαννίνων στις πλαγιές των Τζουμέρκων σε υψόμετρο 1.100 μέτρων. Απέχει περίπου 37 χλμ. ΒΔ. από το Βουλγαρέλι (έδρα του δήμου), 55 χλμ. Β.-ΒΑ. από την Άρτα και 63 χλμ. ΝΑ. από τα Γιάννενα. Νοτιοδυτικά του χωριού είναι ο οικισμός Καταρράκτης του οποίου θεωρείται συνοικισμός ενώ στα βορειοανατολικά του και σε μεγαλύτερο υψόμετρο (περίπου 1.360 μέτρα) είναι οι "Δίδυμοι Καταρράκτες των Τζουμέρκων", φυσικό αξιοθέατο της περιοχής.

Αναφέρεται επίσημα για πρώτη φορά το 1940 να απογράφεται στην τότε κοινότητα Καταρράκτου με την παλιά του ονομασία *Μουτσιάρα*. Το 1954 με το ΦΕΚ 101Α - 24/05/1954 μετονομάστηκε σε  Κρυοπηγή. Σύμφωνα με το πρόγραμμα «Καλλικράτης» και την τροποποίησή του Κλεισθένης Ι, μαζί με την Βλάγκαδα, τον Καταρράκτη, την Μηλέα και τη Σγάρα αποτελούν την Κοινότητα Καταρράκτου, που ανήκει στη Δημοτική Ενότητα Αγνάντων του Δήμου Κεντρικών Τζουμέρκων και σύμφωνα με την απογραφή του 2011 έχει πληθυσμό 34 κατοίκους ενώ με την απογραφή του 2001 είχε 78.

## Εξωτερικοί σύνδεσμοι

* Οι δίδυμοι καταρράκτες των Τζουμέρκων στο https://www.youtube.com/.
* Δίδυμος Καταρράκτης Τζουμέρκων από τον ιστότοπο https://www.naturagraeca.com/.

## Παραπομπές


Κατηγορία:Χωριά της περιφερειακής ενότητας Άρτας
Κατηγορία:Δήμος Κεντρικών Τζουμέρκων
Κατηγορία:Δήμος Αγνάντων
Μανταίικα Αρκαδίας

## Τοποθεσία
Τα Μανταίικα είναι ορεινό χωριό του Νομού Αρκαδίας. Είναι χτισμένα σε υψόμετρο 1.007 μέτρων στις πλαγιές του Μαινάλου και αποτελούν έναν από τους πιο ορεινούς οικισμούς της Πελοποννήσου.

## Πληροφορίες
Τα Μανταίικα ανήκαν στο Δήμο Φαλάνθου μέχρι και το έτος 2010. Από το 2011 ανήκουν στο Δήμο Τρίπολης. Ο πληθυσμός τους σύμφωνα με την Απογραφή του 2011 είναι 36 κάτοικοι. Προστάτης Άγιος του χωριού, είναι ο Προφήτης Ηλίας.

## Διοικητικές μεταβολές

## Παραπομπές


Κατηγορία:Χωριά της περιφερειακής ενότητας Αρκαδίας
Κατηγορία:Χωριά του Μαινάλου
Κατηγορία:Δήμος Τρίπολης
Κατηγορία:Δήμος Φαλάνθου
Χρυσή Καστοριάς

Η **Χρυσή** είναι ορεινός οικισμός της Περιφερειακής Ενότητας Καστοριάς στη Μακεδονία. Διοικητικά ανήκει στη Δημοτική Ενότητα Αρρένων του Δήμου Νεστορίου. Είναι χτισμένη σε υψόμετρο 1.050 μέτρων στις παρυφές του Γράμμου και είναι ένα από τα ορεινότερα χωριά της Π.Ε. Καστοριάς και είναι το τελευταίο χωριό της Μακεδονίας προς την Ήπειρο. Ο πληθυσμός της σύμφωνα με την απογραφή του 2011 είναι 209 κάτοικοι. Σύμφωνα με μια εκδοχή, κτίστηκε γύρω στο 1700 από κτηνοτρόφους που προέρχονταν από την Ήπειρο, και ο αρχικός οικισμός του χωριού ήταν στην θέση "Παλαιοχώρι", ανάμεσα στην τωρινή του τοποθεσία και στο χωριό Πευκόφυτο. Στις αρχές του 20ού αιώνα το χωριό ήταν ελληνόφωνο, με εξαίρεση την οικογένεια Σινάνη, οι οποίοι μιλούσαν και αρβανίτικα πέρα από τα ελληνικά. Μετά την ενσωμάτωση της Χρυσής στο ελληνικό κράτος, κανείς δεν μιλούσε πια αρβανίτικα και το ιδίωμα ξεχάστηκε. Σε κοντινή απόσταση βρίσκονται οι Αρένες, όπου υπάρχει αλπική λίμνη στην οποία διαμένουν τρίτωνες, καθώς και την παλιά μονή του Αγίου Παντελεήμονα. 

Οι κάτοικοί της ασχολούνται με τη γεωργία και την κτηνοτροφία, ενώ τα παλαιότερα χρόνια οι άρρενες μετέβαιναν κατά τους χειμερινούς μήνες σε άλλες περιοχές (όπως η Αιτωλοακαρνανία, η Χαλκιδική και η Θεσπρωτία) ως εποχικοί εργάτες (κτίστες κ.ά). Στο χωριό υπάρχει βιοτεχνία χαλιών και ιχθυοτροφείο πέστροφας. 

Ακόμα, οι κάτοικοι της και των γύρω χωριών ονομάζονται και "Κατσιαούνιδες". Η μία εκδοχή λέει πως το Κατσιαούνης σημαίνει φευγάτος, αυτός δηλαδή που έφυγε από κάποιο μέρος, και εγκαταστάθηκε αλλού, αφού στο χωριό ήρθαν αρκετοί βορειοηπειρώτες και Θεσσαλοί, μετά από αναταραχές την περίοδο της τουρκοκρατίας. Η δεύτερη ερμηνεία, μικρότερης αποδοχής, λέει ότι η λέξη έχει σχέση με το αρουμανικο "κ'ατσια" που σήμαινε άλογο. Κατά την εκδοχή αυτή, Κατσιαούνης είναι ο αυτός που διευθύνει και τρέφει άλογα, ή ένας άνθρωπος ταχύς και ατίθασος σαν άλογο. 

## Παραπομπές


## Εξωτερικοί σύνδεσμοι
* Ιστοσελίδα Go Kastoria: Χωριά Νομού Καστοριάς: Διαδρομές: Χωριά: Χρυσή 
* Εικόνες από τη λίμνη Αρένων

Κατηγορία:Χωριά της περιφερειακής ενότητας Καστοριάς
Κατηγορία:Δήμος Νεστορίου
Μεσόβραχο Καστοριάς

Το **Μεσόβραχο** είναι ορεινό χωριό της Περιφερειακής Ενότητας Καστοριάς. Είναι χτισμένο σε υψόμετρο 1.080 μέτρων στις πλαγιές του Γράμμου και είναι ένα από τα ορεινότερα χωριά της Π.Ε. Καστοριάς. Το Μεσόβραχο ανήκει στην Δημοτική Ενότητα Ακριτών του Δήμου Νεστορίου στη Μακεδονία και ο πληθυσμός του σύμφωνα με την απογραφή του 2011 είναι 6 κάτοικοι.

## Παραπομπές


Κατηγορία:Χωριά της περιφερειακής ενότητας Καστοριάς
Κατηγορία:Δήμος Νεστορίου
Κουρουβέλι Αρκαδίας

Το **Κουρουβέλι** είναι οικισμός της Πελοποννήσου στην Περιφερειακή Ενότητα Αρκαδίας. 

## Γενικά στοιχεία
Το Κουρουβέλι βρίσκεται σε υψόμετρο 1.000 μέτρων σε μία πλαγιά του βόρειου Μαινάλου και αποτελεί έναν από τους πιο ορεινούς οικισμούς της Αρκαδίας. Απέχει περίπου 30 χλμ. Β.-ΒΑ. από τη Δημητσάνα (έδρα του δήμου) και 65 χλμ. Β.-ΒΔ. από την Τρίπολη. Αναφέρεται επίσημα ως ξεχωριστός οικισμός για πρώτη φορά το 1920 να προσαρτάται στην τότε κοινότητα Βαλτεσινίκου. Σύμφωνα με το σχέδιο Καλλικράτης και την τροποποίησή του Κλεισθένης Ι, μαζί με το Βαλτεσινίκο και τους Ολομάδες αποτελούν την κοινότητα Βαλτεσινίκου που υπάγεται στην δημοτική ενότητα Κλείτορος του Δήμου Γορτυνίας και ο πληθυσμός του, σύμφωνα με την απογραφή του 2011, ήταν μόλις 5 κάτοικοι ενώ με αυτήν του 2001 ήταν 15.

## Παραπομπές


Κατηγορία:Δήμος Γορτυνίας
Κατηγορία:Δήμος Κλείτορος
Κατηγορία:Χωριά της περιφερειακής ενότητας Αρκαδίας
Κατηγορία:Χωριά του Μαινάλου
Κυψέλη Καστοριάς

Η **Κυψέλη** είναι ορεινό χωριό του νομού Καστοριάς. Είναι χτισμένη σε υψόμετρο 1.080 μέτρων στις πλαγιές του όρους Βόιο και αποτελεί έναν από τους πιο ορεινούς οικισμούς του νομού Καστοριάς. Η Κυψέλη ανήκει στον δήμο Νεστορίου και ο πληθυσμός της σύμφωνα με την απογραφή του 2001 είναι 82 κάτοικοι. Μέχρι το 1928 ονομάζοταν Ψέλτσκον 

## Πηγές-Παραπομπές


Κατηγορία:Χωριά της περιφερειακής ενότητας Καστοριάς
Κατηγορία:Δήμος Νεστορίου
Άνω Μελάς Καστοριάς

Ο **Άνω Μελάς** είναι οικισμός του Δήμου Καστοριάς της Περιφερειακής Ενότητας Καστοριάς στη Δυτική Μακεδονία. Είναι χτισμένος σε υψόμετρο 1.030 μέτρων στις πλαγιές του Βέρνου. Το χωριό είναι πλινθόκτιστο, όπως και τα περισσότερα χωριά των Κορεστίων. Ο Πληθυσμός του σύμφωνα με την απογραφή του 2001 είναι 47 κάτοικοι. Ο οικισμός αναγνωρίστηκε το 1940 και εντάχθηκε στην κοινότητα Μελά.

Είναι ένα από τα χωριά της περιοχής των Κορεστείων. Αρχιτεκτονικά, στα σπίτια κυριαρχούσε η ωμή πλίνθος, φτιαγμένη από το βαθυκόκκινο χώμα της περιοχής. Εξήντα με εβδομήντα σπίτια αποτελούσαν μια οικιστική ενότητα, ενώ σε μικρή απόσταση υπήρχε συχνά μια δεύτερη (Άνω Κρανιώνας, Άνω Μελάς κα). Εκκλησία, σχολείο (που κατά περίπτωση μόνο διασώζονται) και χάνια για τους ταξιδιώτες, ήταν τα μόνα μη ιδιωτικά κτίσματα.

Το 2006, σύμφωνα με το υπ'αριθμόν 127 ΦΕΚ έγινε επανακαθορισμός των ορίων του Άνω και Κάτω Μελά Δήμου Κορεστείων (Π.Ε. Καστοριάς).

## Γεωγραφικά Στοιχεία
Γ. Μήκος 21o 15' 53.84" E

Γ. Πλάτος 40o 42' 54.57" N

## Γενικές Πληροφορίες
Ταχ. Κωδικός: 52055

Κωδικός Τηλεφώνου:  +30 24670

## Παραπομπές


Κατηγορία:Χωριά της περιφερειακής ενότητας Καστοριάς
Κατηγορία:Δήμος Καστοριάς
Βλάχικος Φθιώτιδας

Ο **Βλάχικος** είναι οικισμός της Στερεάς Ελλάδας στην Περιφερειακή Ενότητα Φθιώτιδας.

## Γενικά στοιχεία
Ο Βλάχικος βρίσκεται στα δυτικά όρια με την Περιφερειακή Ενότητα Ευρυτανίας. Είναι κτισμένος σε υψόμετρο 1.060 μέτρων, στις βόρειες πλαγιές των Βαρδουσίων, στην ανατολική πλευρά της κορυφής Κοκκάλια (υψομ. 1.720) και αποτελεί έναν από τους πιο ορεινούς οικισμούς του νομού. Απέχει περίπου 27 χλμ. Δ.-ΝΔ. από την Σπερχειάδα, 57 χλμ. Δ. από τη Λαμία και 23 χλμ. ΝΑ. από το Καρπενήσι.  

Αναφέρεται επίσημα για πρώτη φορά το 1951 να απογράφεται ξεχωριστά στην κοινότητα Πουγκακίων. Σύμφωνα με το σχέδιο Καλλικράτης μαζί με τα γειτονικά Πουγκάκια, τα Κέδρα, τα Μαστοραίικα και το Νεοχώρι αποτελούν την κοινότητα Πουγκακίων που υπάγεται στην δημοτική ενότητα Σπερχειάδας του Δήμου Μακρακώμης ενώ σύμφωνα με την  απογραφή του 2011, ο πληθυσμός της ανερχόταν σε 27 κατοίκους.

## Παραπομπές


## Εξωτερικοί σύνδεσμοι
* 

Κατηγορία:Χωριά της περιφερειακής ενότητας Φθιώτιδας
Κατηγορία:Δήμος Μακρακώμης
Άγιος Ηλίας Καστοριάς

Ο **Άγιος Ηλίας** είναι χωριό και έδρα ομώνυμης τοπικής κοινότητας, της δημοτικής ενότητας και δήμου Άργους Ορεστικού, της περιφερειακής ενότητας (τέως νομού) Καστοριάς, στην περιφέρεια Δυτικής Μακεδονίας, σύμφωνα με το πρόγραμμα *Καλλικράτης*. Πρίν το πρόγραμμα *Καλλικράτης* και το σχέδιο *Καποδίστριας*, ανήκε στην επαρχία και νομό Καστοριάς, στο γεωγραφικό διαμέρισμα Μακεδονίας.
*Μέχρι το 1927, ο οικισμός ονομαζόταν *Λιμπίστοβο* (*Λιμπίσοβο*) και, μέχρι το 1949, *Αϊλιάς* (*Αηλιάς*).
## Γεωγραφία
Ο Άγιος Ηλίας είναι ορεινός οικισμός στο νότιο τμήμα του νομού Καστοριάς, πολύ κοντά στα όρια με τον νομό Κοζάνης. Ανήκει στα επονομαζόμενα «Ζαστανοχώρια» («Καστανοχώρια») που είναι σκαρφαλωμένα στις ανατολικές απολήξεις του Βοΐου, σε μέσο σταθμικό υψόμετρο 1.000. Απέχει 37 χλμ. περίπου Ν.ΝΔ της Καστοριάς. Η τοπική κοινότητα είναι χαρακτηρισμένη ως αγροτικός ορεινός οικισμός, με έκταση 4,671 χμ² (2011).  
## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1918 ως *Λιμπίστοβο*και ορίστηκε έδρα της ομώνυμης κοινότητας του νομού Κοζάνης. Το 1927 μετονομάστηκε σε *Αϊλιάς* (*Αηλιάς*) και το 1949 σε *Άγιος Ηλίας*. Το 1974 αποσπάστηκε από τον νομό Κοζάνης και υπήχθη στον νομό Καστοριάς, Με το ΦΕΚ 244Α - 04/12/1997 αποσπάστηκε από την κοινότητα Αγίου Ηλία και προσαρτήθηκε στον δήμο Ορεστίδος, ο οποίος το 2013 μετονομάστηκε σε δήμο ¨Αργους Ορεστικού.
## Ιστορικά στοιχεία
Στον Άγιο Ηλία (Λιμπίστοβο), τον Δεκέμβριο του 1904, λίγο μετά τον θάνατο του Παύλου Μελά, στρατιωτικό σώμα υπό τον καπετάν Νίκο Βάρδα, εξόντωσε τον Κονσταντόφ, αρχηγό σώματος Κομιτατζήδων που λυμαίνονταν την περιοχή των Καστανοχωρίων.
## Αξιοθέατα
*Η εκκλησία Εισοδίων της Θεοτόκου, στο κέντρο του οικισμού
*Η εκκλησία του Προφήτη Ηλία, στο νοτιοδυτικό τμήμα του οικισμού
*Νότια του οικισμού βρίσκεται η μεταβυζαντινή Μονή Αγίου Αθανασίου Ζηγκοβίστης.
## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
*Εγκυκλοπαίδεια Πάπυρος Λαρούς, εκδ. 1963 (ΠΛ)
*Εγκυκλοπαίδεια Δομή, 2002-4
*Οργανισμός εκδόσεων «Ελλάδα», χάρτες (Βαρελάς)
*eetaa.gr
## Εξωτερικοί σύνδεσμοι
* https://www.youtube.com/watch?v=u8yI2cBarXA

Δήμος Άργους Ορεστικού

Κατηγορία:Χωριά της περιφερειακής ενότητας Καστοριάς
Καλύβια Ροδόπης

Τα **Καλύβια** είναι ορεινό χωριό του νομού Ροδόπης. Είναι χτισμένα σε υψόμετρο 1.050 μέτρων στις πλαγιές των Ορέων Βυρσίνης, της ανατολικής Ροδόπης και αποτελούν τον πιο ορεινό οικισμό της περιοχής. Τα Καλύβια ανήκουν στον Δήμο Αρριανών ενώ από το 1981, οπότε αναγνωρίστηκαν ως οικισμός μέχρι το 2010 ανήκαν στην Κοινότητα Οργάνης. Ο πληθυσμός τους σύμφωνα με την απογραφή του 2011 είναι 51 κάτοικοι, όλοι σχεδόν Πομάκοι. Οι απογραφές πληθυσμού είναι: 

## Παραπομπές


Κατηγορία:Χωριά της περιφερειακής ενότητας Ροδόπης
Καλυβια
Κατηγορία:Δήμος Αρριανών
Κρυόβρυση Λάρισας

Η **Κρυόβρυση** είναι ορεινό χωριό του νομού Λάρισας. Είναι χτισμένη σε υψόμετρο 1.050 μέτρων στις πλαγιές του Ολύμπου και αποτελεί έναν από τους ορεινότερους οικισμούς του νομού Λάρισας. Η Κρυόβρυση ανήκει στην Κοινότητα Καρυάς και σύμφωνα με την απογραφή του 2011  έχει 83 κατοίκους.

Μέχρι το 1927 ονομαζόταν *Πουλιάνα*. Η μετονομασία έγινε με το διάταγμα 4/11/1927 Φ.Ε.Κ. 306.

Την Κυριακή 12 Μαρτίου 1878 έγινε η μάχη της Πουλιάνας ενάντια στους Τούρκους.

## Παραπομπές


Κατηγορία:Χωριά της περιφερειακής ενότητας Λάρισας
Κατηγορία:Δήμος Ελασσόνας
Φανερωμένη Άρτας

Η **Φανερωμένη** είναι ορεινό χωριό του Δήμου Αρταίων με 63 μόνιμους κατοίκους (απογραφή 2011). Το χωριό είναι χτισμένο σε υψόμετρο 1.062 μέτρων, στις πλαγιές του όρους Ξηροβούνι και αποτελεί έναν από τους ορεινότερους οικισμούς του νομού Άρτας.

Σύμφωνα με το Σχέδιο Καποδίστρια, η Φανερωμένη υπήρξε μέχρι το τέλος του 2010, δημοτικό διαμέρισμα του νεοσύστατου Δήμου Ξηροβουνίου με έδρα τον Αμμότοπο. Με βάση τη νέα διοικητική διαίρεση που προβλέπει το Σχέδιο Καλλικράτης, η Φανερωμένη εντάχθηκε στο Δήμο Αρταίων.
## Εκδηλώσεις
Στη Φανερωμένη του 17ου αιώνα, γίνεται κάθε χρόνο πανηγύρι την ημέρα της γιορτής του Αγίου Πνεύματος.

## Παραπομπές


## Εξωτερικοί σύνδεσμοι
* Δήμος Αρταίων
* Περιφερειακή Ενότητα Άρτας

Κατηγορία:Χωριά της περιφερειακής ενότητας Άρτας
Κατηγορία:Δήμος Αρταίων
Ανώγειο Πρέβεζας

Το **Ανώγειο** ή **Ανώι** είναι  ορεινό χωριό του νομού Πρέβεζας. Είναι χτισμένο σε υψόμετρο 1.100 μέτρων στις πλαγιές του όρους Ξηροβούνι και αποτελεί τον πιο ορεινό οικισμό του νομού Πρέβεζας. Το Ανώγειο είναι έδρα ομώνυμης τοπικής κοινότητας και δημοτικής ενότητας που ανήκει στον δήμο Ζηρού και σύμφωνα με την απογραφή του 2001 έχει 118 κατοίκους.

## Γενικά στοιχεία
Το Ανώγειο βρίσκεται στο βορειοανατολικό τμήμα του Νομού Πρέβεζας σε υψόμετρο 1.190 μέτρων. Υπάγεται στο δημοτικό διαμέρισμα Ανωγείου του δήμου Ζηρού. Στο χωριό υπάρχουν οι εκκλησίες του προφήτη Ηλία, του Αγίου Σώζοντος, της Αγίας Άννης και του Αγίου Νικολάου.

Από το Ανώγειο κατάγονταν και οι διαβόητοι λήσταρχοι αδερφοί Ρεντζαίοι, Κώστας και Θύμιος, που έδρασαν την εποχή του Μεσοπολέμου σε ολόκληρη την Ήπειρο.

Κατά τον Ιούλιο του 1943, σημειώθηκαν στο Ανώγειο μάχες μεταξύ του Αρχηγείου Ξηροβουνίου του ΕΔΕΣ υπό την ηγεσία του Αλέκου Παπαδόπουλου και των δυνάμεων Κατοχής.

Η Κοινότητα Ανωγείου υδροδοτήθηκε, συνδεόμενη στο δίκτυο ύδρευσης, το καλοκαίρι του 2020.
## Τοπική κοινότητα
Η τοπική κοινότητα Ανωγείου είναι χαρακτηρισμένη ως αγροτικός ορεινός οικισμός, με έκταση 25,263 χμ² (2011). Περιλαμβάνει και τον οικισμό Άνω Δρυμώνας.
### Πληθυσμός

(σε παρένθεση ο πληθυσμός της τοπικής κοινότητας)

## Παραπομπές


## Εξωτερικοί σύνδεσμοι
* Δήμος Ανωγείου, Νομός Πρέβεζας
* Λίγα λόγια για το Ανώγειο

Κατηγορία:Δήμος Ζηρού
Κατηγορία:Χωριά της περιφερειακής ενότητας Πρέβεζας
Άρματα Ιωαννίνων

Τα **Άρματα** είναι οικισμός και έδρα ομώνυμης τοπικής κοινότητας, της δημοτικής ενότητας (πρώην δήμου) Κόνιτσας, του δήμου Κόνιτσας, της περιφερειακής ενότητας (τέως νομού) Ιωαννίνων, στην περιφέρεια Ηπείρου, σύμφωνα με το πρόγραμμα *Καλλικράτης*. Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία Κόνιτσας του νομού Ιωαννίνων, στο γεωγραφικό διαμέρισμα Ηπείρου.
*Μέχρι το 1928 ο οικισμός ονομαζόταν *Αρμάτοβο*.
## Γεωγραφικά στοιχεία
Τα Άρματα είναι ορεινός οικισμός μεγάλου υψομέτρου στο βορειοανατολικό τμήμα του νομού Ιωαννίνων. Βρίσκονται στις νότιες κλιτύς της κορυφής «Τσούμα» (1.876 μ.) του Σμόλικα και κοντά στη βόρεια όχθη του ποταμού Αώου, πάνω στον επαρχιακό δρόμο Παλαιοσελλίου-Διστράτου και σε μέσο σταθμικό υψόμετρο 1.030 μέτρα. Ο οικισμός απέχει 101 χιλιόμετρα περίπου Β. ΒΑ. των Ιωαννίνων (μέσω Αρίστης). Η τοπική κοινότητα είναι χαρακτηρισμένη ως αγροτικός ορεινός οικισμός, με έκταση 33,800 χμ² (2011).
## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1919 ως *Αρμάτοβο* και ορίστηκε έδρα της ομώνυμης κοινότητας του νομού Ιωαννίνων. Το 1928 μετονομάστηκε σε *Άρματα*. Με το ΦΕΚ 244Α - 4/12/1997 ο οικισμός αποσπάστηκε από την κοινότητα Αρμάτων και προσαρτήθηκε στον δήμο Κόνιτσας.
## Γενικά στοιχεία
Ο οικισμός καταστράφηκε από τους Γερμανούς κατά τη διάρκεια της Κατοχής. Οι κάτοικοι, βλάχικης καταγωγής, ασχολούνται κυρίως με την εκμετάλλευση ξυλείας από τα κοντινά δάση της περιοχής και με την παραγωγή κηπευτικών.
## Αξιοθέατα
*Η κεντρική πλατεία του χωριού με την εκκλησία του Αγίου Νικολάου, αγιογραφημένη από Σαμαριναίους αγιογράφους
*Το εκκλησάκι της Παναγίας, νοτιοδυτικά του οικισμού
*Ο ναός της Αγίας Παρασκευής που οικοδομήθηκε το 1972 σε χώρο, όπου υπήρχε παλιότερα μοναστήρι.
*Το παλαιό υδροπρίονο (νεροπρίονο), μια από τις ελάχιστες παρόμοιες κατασκευές που διασώζονται ακόμη στην Ελλάδα. Επίσης, η νεροτριβή δίπλα από το νεροπρίονο και ο παλαιός πέτρινος νερόμυλος 
*Το ιχθυοτροφείο πέστροφας, βόρεια του οικισμού
Στα Άρματα δραστηριοποιείται ο Εκπολιτιστικός Σύλλογος Αρματιωτών «Ο Σμίλιανος»

## Παραπομπές

## Πηγές
*Επίτομο γεωγραφικό Λεξικό, Σταματελάτου, Εκδ. Ερμής ISBN 960-320-133-2
*Εγκυκλοπαίδεια Πάπυρος Λαρούς Μπριτάνικα, 1996, 2006 (ΠΛΜ)
*Οργανισμός εκδόσεων «Ελλάδα», χάρτες (εκδ. Βαρελάς)
*Περιοδικό «Διακοπές», εκδ. Δ.Ο.Λ.,  2010
*Google Earth
*eetaa.gr

## Εξωτερικοί σύνδεσμοι
*https://www.youtube.com/watch?v=C5oFelXVWys
*Αρματα Κόνιτσας σήμερα - Αρμάτοβο

Κατηγορία:Χωριά της περιφερειακής ενότητας Ιωαννίνων
Κατηγορία:Δήμος Κόνιτσας
Σέτα Εύβοιας

Η **Σέττα** είναι ορεινός οικισμός της Εύβοιας, χτισμένος σε υψόμετρο 740 μέτρων στην νότια πλαγιά του Ξηροβουνιού και είναι ο υψηλότερος οικισμός της Εύβοιας. Σύμφωνα με την απογραφή του 2021, η Σέττα έχει 93 κατοίκους. Ανήκει στον Δήμο Ερέτριας, ενώ με το πρόγραμμα Καποδίστριας ανήκε στον τέως Δήμο Αμαρυνθίων. Στην *τοπική κοινότητα Σέττας* ανήκει και το χωριό Κάτω Σέττα, με 32 κατοίκους. Η Σέττα απέχει 128 χιλιόμετρα από την Αθήνα και 19 χιλιόμετρα από τις ακτές του Ευβοϊκού κόλπου, από τη νοτιοκεντρική πλευρά της Εύβοιας. 

## Σημεία ενδιαφέροντος
Στη Σέττα βρίσκεται ο ναός της Αγίας Παρασκευής. Χρονολογείται στην ύστερη οθωμανική περίοδο. Από πλευράς αρχιτεκτονικής είναι μονόκλιτη βασιλική.

Κοντά στο χωριό βρίσκεται το σπήλαιο Σέττας με αίθουσα περίπου 700 τ.μ., διακοσμημένο με σταλακτίτες και σταλαγμίτες και συνολικό βάθος 115 μέτρων. Λίγο μακρύτερα βρίσκεται το βάραθρο «Βόλαθρος», το βαθύτερο βάραθρο στην Εύβοια, με κατακόρυφο βάθος περίπου 120 μέτρων. Το στόμιο του βαράθρου έχει σχήμα σχεδόν κυκλικό, 25×20 μ. περίπου, και ο πυθμένας του είναι ελαφρά μεγαλύτερος σε διαστάσεις. Χαμηλότερα από το βάραθρο των 120 μ. βρίσκεται ο πυθμένας που σχηματίζει σάρα περίπου 10 μ. ύψος. Στο τέλος της σάρας υπάρχει μικρή αίθουσα 3-4 μ., με λίγο σταλακτιτικό διάκοσμο και με απολιθωμένα κόκαλα. Κοντινά βουνά στο χωριό είναι το όρος Σκοτεινή, Ξηροβούνι, Δίρφυς κ.α. 

Στη Σέτα υπάρχει υπαίθριο θέατρο 750 θέσεων, το οποίο έκτισε στις αρχές της δεκαετίας του 1980 ο ηθοποιός Νίκος Παπακωνσταντίνου. Το θέατρο Σέτας είναι φτιαγμένο στα πρότυπα του αρχαίου θεάτρου της Επιδαύρου, λαξευμένο σε πέτρα, ενώ βρίσκεται ανάμεσα σε έλατα. Η λειτουργία του άρχισε στις 15 Οκτωβρίου 1989, οπότε έγιναν τα εγκαίνιά του. Τους καλοκαιρινούς μήνες φιλοξενούνται θεατρικές παραστάσεις. 

## Δημογραφική πορεία
Πληθυσμιακή διακύμανση:, 

## Παραπομπές


Κατηγορία:Δήμος Ερέτριας
Κατηγορία:Χωριά της περιφερειακής ενότητας Ευβοίας
Αλέα Αργολίδας

Η **Αλέα** είναι ορεινό χωριό της Αργολίδας. Είναι χτισμένη σε υψόμετρο 800 μέτρων στις πλαγιές του όρους Τραχύ και είναι ο ορεινότερος οικισμός του Νομού Αργολίδας. Ανήκει διοικητικά στη Δημοτική Ενότητα Αλέας του Δήμου Άργους - Μυκηνών, προερχόμενη από την «καποδιστριακή» Κοινότητα Αλέας και σύμφωνα με την απογραφή του 2021 έχει 65 κατοίκους. Μέχρι το 1928 ονομαζόταν και **Μπουγιάτι**.

## Αρχαία πόλη
Το όνομα της Αλέας προέρχεται από την αρχαία ομώνυμη πόλη. Ο πρώτος οικιστής της ήταν ο Αλεός, γιος του Αφείδαντα και εγγονός του Αρκάδα χάρη στον οποίο καθιερώθηκε η λατρεία της ιατρικής θεότητας Αλέας Αθηνάς. Στην περιοχή υπάρχουν ίχνη αρχαίας οίκησης.

Ο Παυσανίας αναφέρει ότι στην Αλέα υπήρχαν τρεις ναοί: αυτός της Αρτέμιδος Εφεσίας, της Αθηνάς Αλέας και του Διονύσου. Νομίσματα της αρχαίας Αλέας με την κεφαλή της Αρτέμιδας ή της Αθηνάς έφεραν επιγραφές "ΑΛΕΑ", "ΑΛΕΩΝ" και "ΑΧΑΙΩΝ ΑΛΕΑΤΑΝ". Επίσης αναφέρει: *"Οι κάτοικοι της παρουσιάζουν ως οικιστή τον Άλεο, γιο του Αφείδαντα. Ιερά θεών υπάρχουν εδώ της Αρτέμιδος Εφεσίας και της Αθηνάς Αλέας· υπάρχει και ναός του Διονύσου με άγαλμά του. Γι' αυτό τον θεό έχουν μια γιορτή Σκιέρεια κάθε δεύτερο χρόνο·"*

## Πληθυσμός
Η Αλέα έφτασε τη δημογραφική της ακμή το 1896 με 849 κατοίκους και έπειτα ο πληθυσμός της έχει συρρικνωθεί σημαντικά φτάνοντας τους 65 το 2021. 
μικρογραφία|Η Αλέα τον χειμώνα με το πλημμυρισμένο οροπέδιο|246x246εσ

## Παραπομπές


Κατηγορία:Χωριά της περιφερειακής ενότητας Αργολίδας
Κατηγορία:Δήμος Άργους - Μυκηνών